**ZAPISNIK**

s konstituirajuće sjednice Predsjedništva Vatrogasne zajednice grada Samobora održane 27. svibnja 2021. godine u prostorijama Dobrovoljnog vatrogasnog društva Bobovica, Bobovica 20.

Početak sjednice u 19:12 sati.

Sjednica je sazvana pismenim putem s priloženim Dnevnim redom.

Prisutni članovi Predsjedništva: Željko Koščica, Mladen Žitković, Zdenko Jednar, Damir Svinjarić, Tomislav Slamar, Željko Kupres, Vladimir Cvitković, Mihael Babojelić, Snježana Barbić, Mario Horvat, Zlatko Šolčić, Martin Hasanović, Ivan Fresl i Stjepan Bošković

Ostali prisutni: Renato Hribar

Opravdani: Marijan Oslaković, Tomislav Jurec, Marijan Telišman, Željko Mahović, Krunoslav Makarun, Damir Domin

Odsutni: Josip Gunčić, Matteo Mesić

Predsjednik Željko Koščica otvorio je sjednicu, pozdravio prisutne članove Predsjedništva te potvrdio da sjednici može donositi pravovaljane odluke.

Predsjednik Željko Koščica predložio je slijedeći;

**DNEVNI RED**

1. Konstituiranje Predsjedništva Vatrogasne zajednice grada Samobora
2. Donošenje Poslovnika o radu Predsjedništva
3. Odluka o visini raspolaganja financijskim sredstvima
4. Informacije o izborima u Vatrogasnoj zajednici Zagrebačke županije
5. Zamolbe
6. Razno

**Jednoglasno je usvojen Dnevni red.**

**AD 1.) Konstituiranje Predsjedništva Vatrogasne zajednice grada Samobora**

Željko Koščica, sukladno Zakonu o vatrogastvu propisano je tko ulazi u Predsjedništvo Vatrogasne zajednice, to su sada svi predsjednici DVD-a, zapovjednik JVP i predstavnik DVD-a u industriji.

Rasprave nije bilo.

**AD 2.) Donošenje Poslovnika o radu Predsjedništva**

Željko Koščica, primili ste u materijalima prijedlog Pravilnika.

Rasprave nije bilo.

**Jednoglasno je usvojen Pravilnik o radu Predsjedništva Vatrogasne zajednice grada Samobora.**

**AD 3.) Odluka o visini raspolaganja financijskim sredstvima**

Željko Koščica, po staroj odluci koja postoji i koju ću Vam dati na uvid, htio bi da potvrdimo istu.

Ima li tko kakvih primjedbi?

Rasprave nije bilo.

**Jednoglasno je donesena odluka o visini raspolaganja financijskim sredstvima.**

**AD 4.) Informacija o izborima u Vatrogasnoj zajednici Zagrebačke županije.**

Željko Koščica, Stjepan Ptiček više nije predsjednik VZZŽ, novi predsjednik je Slavko Povrlišek. Sukladno Zakonu o vatrogastvu raspisan je natječaj za zapovjednika VZZŽ, nakon drugog kruga imenovan je Tihomir Varga.

Dolazi nam vatrogasno PickUp za Javnu vatrogasnu postrojbu grada Samobora. Izabran sam za potpredsjednika VZZŽ.

**AD 5.) Zamolbe**

Željko Koščica, primili smo zamolbu za uređenje doma i spremišta od DVD-a Rude. Financijska sredstva iznose 25.000,00 kn. Po pravilniku imaju pravo na isplatu sredstva, a financijska sredstva budemo isplatili nakon što kombi vozilo bude garažirano.

Željko Koščica, primili smo zamolbu DVD-a Molvice za nabavu ormara za opremu u visini od 15.000,00 kn. Predlažem da im se iz pozicije nabavu opreme isplate financijska sredstva u iznosu od 15.000,00 kn.

**Jednoglasno je usvojen prijedlog o isplatu financijskih sredstva u iznosu od 15.000,00 kn iz pozicije za nabavu opreme DVD-u Molvice.**

Željko Koščica, primili smo zamolbu DVD-a Cerje za popravak i servis kombi vozila s iznosom od 11.954,60 kn. Predlažem da se isplate sredstva nakon što se dostave tri ponude.

**Jednoglasno je usvojen prijedlog o isplati 11.954,60 kn za servis i popravak kombi vozila DVD-u Cerje.**

Željko Koščica, primili smo i zamolbu DVD-a Petkov Breg vezanu uz popravak el. instalacija i akumulatora na kombi vozilu. Traže se isplata financijskih sredstva od 1.205,00 kn.

Predlažem da se ta sredstva i isplate.

**Jednoglasno je donijeta odluka o isplati financijskih sredstva za popravak kombi vozila DVD-a Petkov Breg s iznosom od 1.205,00 kn.**

**AD 6.) Razno**

Mladen Žitković, krenuti ćemo s našim aktivnostima, natjecanja osposobljavanja i usavršavanja. Zahvalio bi se svim društvima na aktivnostima i dobro odrađenom poslu. Dobili smo sve pohvale od gradskog vijeća, zapovjednika na terenu i županijskog zapovjednika. Dao bi prijedlog da se u zapovjedništvo uvrsti svih osam Društva s područjem djelovanja. Pohvala društvima i na ostalim odrađenim intervencijama.

Damir Svinjarić, pozdravljam sve prisutne članove. Zanima me što je sa zamjenikom predsjednika, hoće li se on birati?

Željko Koščica, imati ćemo i birati ćemo zamjenika predsjednika na idućoj sjednici.

Zdenko Jednar, što je s naknadama, predlažem da se odreknemo naknada pošto je sada Predsjedništvo povećano.

Željko Koščica, moraju se svi odreći naknade kako se ona ne bi više isplaćivala, svatko može svoju naknadu vratiti na račun Zajednice. To nam može biti argument za povećanje redovne djelatnosti.

*Rasprave nije bilo.*

Željko Koščica, hvala Vam na suradnji te bi zaključio Sjednicu.

Sjednica završila u 20:00 sati.

**ZAPISNIČAR PREDSJEDNIK**

Renato Hribar ,v.r. Željko Koščica, v.r.

*Sjednica snimljena pod brojem: 210527\_003*